
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 217 (1) 


Προαγωγή του Αμίσθου Προξενείου της Ελλάδος στο 

Ντακάρ της Σενεγάλης σε Αμισθο Γενικό Προξε¬ 
νείο. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 38 του Ν. 2594/98 
«Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών» (Α' 62). 

2. Τη γνώμη της Πρεσβείας της Ελλάδος στο Ραμπάτ, 
όπως διατυπώθηκε στο υπ' αριθμ. 1620/11/ΑΣ 233/ 
26.3.97 έγγραφο. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2, εδ. α’ του Ν. 
2469/1997 (Α' 38) και το γεγονός ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. 1107147/1239/0006Α/4.10.96 


κοινή απόφαση του Πρωθυπουργού και Υπουργού Οικο¬ 
νομικών περί ανάθεσης αρμοδιοτήτων στους Υφυπουρ¬ 
γούς Οικονομικών (Α' 922). 

5. Την υπ’ αριθμ. 310/1998 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εξωτερικών και Υφυπουργού Οικονομικών, αποφασί¬ 
ζουμε: 

Αρθρο μόνο 

Το Άμισθο Προξενείο της Ελλάδος στο Ντακάρ της Σε¬ 
νεγάλης προάγεται σε Άμισθο Γ ενικό Προξενείο. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 218 (2) 

Ίδρυση Προξενικού Γ ραφείου στην Πρεσβεία της Ελλά¬ 
δος στην Τζακάρτα της Ινδονησίας και κατάργηση του 

Αμίσθου Γενικού Προξενείου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 40 και την παράγραφο 
6 του άρθρου 38 του Ν. 2594/98 «Κύρωση ως Κώδικα του 
σχεδίου νόμου Οργανισμός του Υπουργείου Εξωτερικών» 
(Α' 62). 

2. Τη γνώμη της Πρεσβείας της Ελλάδος στην Τζα¬ 
κάρτα, όπως διατυπώθηκε στο από 3.4.97 έγγραφό της 
και στο υπ’ αριθμ. Φ.701.1/31/ΑΣ 268/16.12.97 έγ¬ 
γραφο. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2, εδ. α' του Ν. 
2469/1997 (Α' 38) και το γεγονός ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. 1107147/1239/0006Α/4.10.96 
κοινή απόφαση του Πρωθυπουργού και Υπουργού Οικο¬ 
νομικών περί ανάθεσης αρμοδιοτήτων στους Υφυπουρ¬ 
γούς Οικονομικών (Α', 922). 

5. Την υπ’ αριθμ. 311/1998 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εξωτερικών και Υφυπουργού Οικονομικών, αποφασί¬ 
ζουμε: 

Άρθρο 1 

Ιδρύεται Προξενικό Γραφείο στην Πρεσβεία της Ελλά¬ 
δος στην Τζάκάρτα. 

Περιφέρεια δικαιοδοσίας του ανωτέρω Προξενικού 
Γραφείου ορίζεται όλη η επικράτεια του κράτους της Ινδο¬ 
νησίας. 

Άρθρο 2 

Καταργείται το Άμισθο Γ ενικό Προξενείο της Ελλάδος 
στην Τζακάρτα. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 219 (3) 

Ίδρυση εργαστηρίων στο Τμήμα Μηχανικών Χωροταξίας 
και Περιφερειακής Ανάπτυξης του Πανεπιστημίου 
Θεσσαλίας και καθορισμός του εσωτερικού του κανο¬ 
νισμού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 
β)Του άρθρου 22 παρ. 3 του Ν. 2362/1995 (Α' 247). 
γ) Του άρθρου 1 περιπτ. II του Π.Δ. 55/1996 (Α' 48). 
δ) Της αριθ. 1107147/1239/066Α/4.10.1996 απόφα¬ 
σης του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Α' 922). 

2. Τις γνώμες της Προσωρινής Γ ενικής Συνέλευσης του 
Τμήματος Μηχανικών Χωροταξίας και Περιφερειακής 
Ανάπτυξης (συνεδρίαση 8/24.4.1996) και της Διοικούσας 
Επιτροπής (συνεδρίαση 195/31.5.1996), του Πανεπιστη¬ 
μίου Θεσσαλίας. 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 1.000.000 δρχ. 
η οποία για το οικονομικό έτος 1998 και για το τελευταίο 
οκτάμηνο θα ανέλθει στο ποσό των 700.000 δρχ. και θα 
βαρύνει τον προϋπολογισμό του Πανεπιστημίου Θεσσα¬ 
λίας (Κ.Α.Ε. 4121) του οποίου οι πιστώσεις επαρκούν. 
Κατά την επόμενη πενταετία, η ανωτέρω δαπάνη αναμέ¬ 
νεται να εξοικονομηθεί από ίδια έσοδα του εργαστηρίου 
κατά τα προβλεπόμενα στο άρθρο 6 του παρόντος, χωρίς 


αύξηση της κρατικής επιχορήγησης προς το Πανεπιστήμιο 
Θεσσαλίας, (άρθρο 29Α του Ν. 1558/1985 (Α' 137) όπως 
αυτό προσετέθηκε με το άρθρο 27 του Ν. 2081/1992 (Α' 

154) και τροποποιήθηκε με την παρ. 2α του άρθρου 1 του 
Ν. 2469/1997 (Α' 38). 

4. Την αριθμ. 20/1998 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Μηχανικών Χωροταξίας και Περι¬ 
φερειακής Ανάπτυξης του Πανεπιστημίου Θεσσαλίας τα 
κάτωθι εργαστήρια: 

α. Εργαστήριο Δημογραφικών και Κοινωνικών Αναλύ¬ 
σεων το οποίο εξυπηρετεί εκπαιδευτικές και ερευνητικές 
ανάγκες στα γνωστικά αντικείμενα της δημογραφίας - 
αστικής κοινωνιολογίας και μεθοδολογίας της κοινωνικής 
έρευνας, με ιδιαίτερη έμφαση στην ανάλυση των δημο- 
γραφικών και κοινωνικών δεδομένων και πολιτικών στα 
πλαίσια του χωρικού σχεδιασμού και προγραμματισμού. 
Το εργαστήριο έχει αντικείμενο δραστηριότητας την εξει- 
δίκευση στις προβολές - προβλέψεις και στην ανάπτυξη 
μεθόδων και τεχνικών ανάλυσης με στόχο την διάγνωση 
της υφιστάμενης κατάστασης (και τον εντοπισμό και άρ¬ 
θρωση σε επικαλυπτόμενα χωρικά επίπεδα ανασχετικών 
της περιφερειακής ανάπτυξης προβλημάτων). 

β. Εργαστήριο Γεωγραφικών Ερευνών και Περιβαλλο¬ 
ντικού Σχεδιασμού, το οποίο εξυπηρετεί εκπαιδευτικές 
και ερευνητικές ανάγκες στα γνωστικά αντικείμενα της 
γεωγραφίας (από ουσιαστική κυρίως άποψη) και του περι¬ 
βάλλοντος όπως ανθρωπογεωγραφίας (αστικής και αγρο¬ 
τικής), γεωγραφίας των αναπτυσσομένων χωρών, φυσικής 
γεωγραφίας, ανάλυσης και διαχείρισης οικοσυστημάτων, 
περιβαλλοντικής μηχανικής, μελετών περιβαλλοντικών 
επιπτώσεων, περιβαλλοντικού σχεδιασμού και διαχείρισης 
φυσικών πόρων. 

γ. Εργαστήριο Αγροτικού Χώρου το οποίο εξυπηρετεί 
εκπαιδευτικές και ερευνητικές ανάγκες στα γνωστικά 
αντικείμενα της ανάπτυξης και της χωροταξικής διάρθρω¬ 
σης του αγροτικού χώρου καθώς και της ανθρωπογεωγρα- 
φικής ανάλυσης με έμφαση στις ορεινές και μειονεκτικές 
περιοχές, στα παραγωγικά συστήματα, τα δημογραφικά 
φαινόμενα, τα αγροτικά μικρά και μεσαία αστικά κέντρα 
και τέλος τα συστήματα σχέσεων πόλης - αγροτικού χώ¬ 
ρου. Το ανωτέρω εργαστήριο ασχολείται με την διερεύ- 
νηση των μεθόδων σχεδιασμού και υλοποίησης τοπικών 
ολοκληρωμένων αναπτυξιακών προγραμμάτων για τον 
αγροτικό χώρο, στην ανάλυση εθνικών και ευρωπαϊκών 
χωρικών πολιτικών που εφαρμόζονται στον πρωτογενή το¬ 
μέα και τέλος στη μελέτη της διάρθρωσης και της αξιοποί¬ 
ησης του ανθρώπινου δυναμικού καθώς και της αξιοποίη¬ 
σης - διαχείρισης των φυσικών, πολιτιστικών και οργανω¬ 
τικών πόρων, στον αγροτικό χώρο. 

Άρθρο 2 
Αποστολή 

Κάθε εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Μηχανικών Χωροταξίας και Περιφερειακής Ανά- 

πτύξης καθώς και άλλων τμημάτων του πανεπιστημίου, 
στα αντικείμενα με τα οποία ασχολείται, όπως αυτά προσ¬ 
διορίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

ε) Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
Διδακτικού Ερευνητικού Προσωπικού Δ.Ε.Π. του Τμήμα¬ 
τος Μηχανικών Χωροταξίας και Περιφερειακής Ανάπτυ¬ 
ξης που η ειδικότητά τους σχετίζεται με τα γνωστικά αντι¬ 
κείμενα που καλύπτει κάθε εργαστήριο, από μέλη του Ει¬ 
δικού Διοικητικού - Τεχνικού Προσωπικού (Ε.Δ.Τ.Π.) κα¬ 
θώς και από μέλη του λοιπού επιστημονικού προσωπικού 
που τοποθετείται σ’ αυτό σύμφωνα με τις κείμενες διατά¬ 
ξεις. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον. Συντονίζει το διδα¬ 
κτικό (προπτυχιακό - μεταπτυχιακό) και ερευνητικό έργο 
του εργαστηρίου, καταρτίζει και υποβάλλει αρμοδίως το 
ετήσιο πρόγραμμα λειτουργίας του εργαστηρίου και μερι¬ 
μνά για την εφαρμογή του, μεριμνά για την κατανομή των 
χώρων του εργαστηρίου, τη στελέχωσή του με το ανα¬ 
γκαίο προσωπικό, την οικονομική διαχείριση των πόρων 
του υποβάλλει τον ετήσιο απολογισμό των δραστηριοτή¬ 
των του, εισηγείται στη Γενική Συνέλευση του τμήματος 
τους υπεύθυνους αναλωσίμων υλικών και του κινητού εξο¬ 
πλισμού και υπογράφει κάθε έγγραφο και γενικά είναι 
υπεύθυνος για την ομαλή λειτουργία του. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του πανεπιστη¬ 
μίου. Το ωράριο εργασίας του προσωπικού είναι αυτό το 
οποίο προβλέπεται για κάθε κατηγορία, σύμφωνα με τις 
διατάξεις του άρθρου 5 παρ. 3δ του Ν. 2083/1992 (Α' 
159) και τις διατάξεις του Υπαλληλικού Κώδικα. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το τμήμα, και καθορίζει μέσα στα πλαίσια 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 


τουργία του εργαστηρίου, τη χρησιμοποίηση οργάνων και 
υλικών που ανήκουν σ’ αυτό την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων καθώς και στην προστασία των οργάνων και 
εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατά¬ 
σταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου σύμφωνα 
με την κείμενη νομοθεσία. 

6. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
τμήματος ή άλλους ερευνητές, εφόσον το αντικείμενο της 
έρευνας είναι σχετικό με τις δραστηριότητες του εργα¬ 
στηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία 
αναφέρονται: ο σκοπός της εργασίας, το χρονοδιάγραμμά 
της, η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
της πειραματικής εργασίας και ο προϋπολογισμός της δα¬ 
πάνης που απαιτείται. 

Άρθρο 6 

Τα έσοδα του κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 9 (Α' 53). 

δ. Τις πιστώσεις που διατίθενται στο Τμήμα Μηχανικών 
Χωροταξίας και Περιφερειακής Ανάπτυξης με τη διαδικα¬ 
σία του άρθρου 4 παρ. ε του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για τους 
σκοπούς του εργαστηρίου. 

Άρθρο 7 
Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και 
οργάνων. 

- Αρχείο ερευνητικών προγραμμάτων και 

- Βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραί¬ 
τητο. 

Αρθρο 8 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώ¬ 
ροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια της έρευνας και των 
εργαστηριακών ασκήσεων. Στο χώρο εγκατάστασης 
υπάρχει πινακίδα με τον τίτλο του εργαστηρίου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. Α. ΑΡΣΕΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 220 (4) 

Τροποποίηση και συμπλήρωση του Π. Δ/τος 598/76 «περί 
εγκρίσεως Κανονισμού λειτουργίας των παρα τω Τα¬ 
μεία) Ασφαλίσεως Ιδιοκτητών, Συντακτών και Υπαλλή¬ 
λων Τύπου, Κλάδων Επικουρικής Ασφαλίσεως, Πρό¬ 
νοιας και Ασθένειας». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.Δ. 1346/1973 (Α' 
36) όπως αντικαταστάθηκαν με το άρθρο 1 του Ν. 168/ 
1975 (Α' 199). 

2. Τις διατάξεις των άρθρων 24 και 27 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Τις διατάξεις του Π. Δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (Α' 201). 

4. Την 80078/4.10.1996 κοινή Απόφαση του Πρωθυ¬ 
πουργού και Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων» (Β' 924). 

5. Τη γνώμη του Διοικητικού Συμβουλίου του ΤΑΙΣΥΤ 
που διατυπώθηκε κατά τις Σ54/96/1.11.1996 και ΣΙ9/ 
97/3.4.1997 συνεδριάσεις του. 

6. Τη γνώμη του Συμβουλίου Κοινωνικής Ασφαλίσεως 
που διατυπώθηκε στις 23/25.9.1997 και 25/6.11.1997 
συνεδριάσεις της Κθ' περιόδου. 

7. Τα από 9.6.1997 αποτελέσματα της αναλογιστικής 
μελέτης της Δ/νσης Αναλογιστικών Μελετών της Γενικής 
Γραμματείας Κοινωνικών Ασφαλίσεων του Υπουργείου 
Εργασίας και Κοινωνικών Ασφαλίσεων. 

8. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του κλά¬ 
δου ασθένειας του Ταμείου Ασφαλίσεως Ιδιοκτητών Συ¬ 


ντακτών και Υπαλλήλων Τύπου (Τ.Α.Ι.Σ.Υ.Τ.) ύψους 
70.000.000 δρχ. για το τρέχον οικονομικό έτος, για την 
οποία έχει εγγράφει πίστωση στους ΚΑΕ 0671, 0673, 
0634, 0674, 0687, 0689 και η οποία στα επόμενα πέντε 
έτη θα καλύπτεται από τα έσοδα του Ταμείου και θα βαρύ¬ 
νει ανάλογα του παραπάνω κωδικούς. 

9. Την 195/1998 γνωμοδότηση του Συμβουλίου της 
Επικράτειας μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Αρθρο 1 

Στο τέλος της παρ. 5 του άρθρου 28 του Π. Δ/τος 598/ 
1976 προστίθεται εδάφιο ως εξής: 

«Εξαιρούνται από τη συμμετοχή στις δαπάνες περίθαλ¬ 
ψης οι έμμεσα ασφαλισμένοι που πάσχουν από ΑΙϋδ, νεο¬ 
πλάσματα όλων των συστημάτων, μεσογειακή αναιμία ή 
άλλες συγγενείς αναιμίες, αιμορροφιλία, ζαχαρώδη δια¬ 
βήτη και υποβάλλονται σε θεραπεία με ινσουλίνη, υποφυ- 
σιογενή νανισμό και νεφρική ανεπάρκεια». 

Άρθρο 2 

Στο άρθρο 30 του Π. Δ/τος 598/1976 προστίθενται 
παρ. 15 και 16, καταργουμένων των παρ. 4 και 5 του άρ¬ 
θρου 31, όπως τροποποιημένες ισχύουν σήμερα: 

«15. Στις περιπτώσεις νοσηλείας παιδιών ασφαλισμέ¬ 
νων ηλικίας μέχρι 12 ετών, το ΤΑΙΣΥΤ επιβαρύνεται ημε¬ 
ρήσιος με την καθορισμένη από το Νοσοκομείο Παίδων 
δαπάνη για τη διάθεση πρόσθετης κλίνης στη συνοδό του 
ανηλίκου μέλους. 

16. Σε εξαιρετικά περιστατικά νοσηλείας ασφαλισμέ¬ 
νων του Ταμείου σε νοσοκομεία ή κλινικές, για τα οποία 
απαιτούνται εντελώς ιδιαίτερες φροντίδες είναι δυνατή η 
αναγνώριση δαπάνης για χρήση αποκλειστικής αδελφής 
νοσοκόμου κατά τη διάρκεια της νύχτας και μέχρι 20 νύ¬ 
χτες συνολικά, ύστερα από γνωμάτευση του αρχιάτρου 
του ταμείου και έγκριση του Προέδρου του Δ.Σ.». 

Άρθρο 3 

Το άρθρο 31 του Π. Δ/τος 598/1976 αντικαθίσταται ως 
εξής: 

«Άρθρο 31 

Περίθαλψη χρονίως πασχόντων 

1. Το ΤΑΙΣΥΤ παρέχει περίθαλψη στους χρονίως πά- 
σχοντες από ψυχοσωματική αναπηρία, μόνιμες παραλύ¬ 
σεις, ιδιωτία εκφυλιστικών καταστάσεων και γενικά ανικα¬ 
νότητα μόνιμη ή παροδική εκ γενετής ή επίκτητη, ύστερα 
από έγκριση της Υγειονομικής Επιτροπής του ΙΚΑ. 

Η παραμονή τους σε ιδρύματα χρονίως πασχόντων δεν 
μπορεί να διαρκέσει περισσότερο από ένα (1) χρόνο. 

2. Το Ταμείο καλύπτει τη δαπάνη για την περίθαλψη 
παιδιών ασφαλισμένων σε ιδρύματα που περιθάλπουν 
άτομα με βαριές σωματικές ή νοητικές αναπηρίες, καθώς 
και εκπαιδευτήρια, οικοτροφεία ή θεραπευτήρια που πα¬ 
ρέχουν αγωγή σε σωματικά ή νοητικά ανάπηρα ή δυσπρο- 
σάρμοστα παιδιά καταβάλλοντας το ημερήσιο νοσήλιο - 
τροφείο που καθορίζεται κάθε φορά με απόφαση του 
Υπουργού Εργασίας και Κοινωνικών Ασφαλίσεων». 

Άρθρο 4 

1) Στο τέλος της περ. β της παρ. 1 του άρθρου 32 του Π. 
Δ/τος 598/1976 προστίθεται εδάφιο ως εξής: 

«Στις δαπάνες για οδοντοθεραπεία, οι έμμεσα ασφαλι- 

σμένοι συμμετέχουν με ποσοστό 40%». 

2) Η περ. ζ της παρ. 1 του άρθρου 32 του Π. Δ/τος 598/ 
1976 αντικαθίσταται ως εξής: 

«ζ. Η δαπάνη για οδοντοστοιχία δεν μπορεί να υπερβαί¬ 
νει το ανώτατο όριο της κρατικής διατίμησης. Εφόσον δεν 
καθορίζεται διατίμηση η δαπάνη προσδιορίζεται με από¬ 
φαση του Διοικητικού Συμβουλίου. 

Δαπάνη για νέα οδοντοστοιχία μπορεί να εγκριθεί μόνον 
μετά παρέλευση 4ετίας από την κατασκευή της. 

Σε εξαιρετικές περιπτώσεις είναι δυνατόν να εγκριθεί η 
τοποθέτηση νέας οδοντοστοιχίας, ύστερα από γνωμά¬ 
τευση του ελεγκτή οδοντιάτρου σε μικρότερο χρονικό διά¬ 
στημα και πάντως όχι πριν την παρέλευση διετίας». 

Άρθρο 5 

Στο άρθρο 33 του Π. Δ/τος 598/1976 όπως τροποποιη¬ 
μένο ισχύει προστίθενται παρ. 5 και 6 ως εξής: 

«5. Στο καταβαλλόμενο επίδομα ασθένειας που χορηγεί 
το Ταμείο στους ασφαλισμένους του παρακρατείται η ει¬ 
σφορά του ασφαλισμένου για τον κλάδο ασθένειας· που 
ανέρχεται σε ποσοστό 2%, προκειμένου οι ημέρες επιδό¬ 
τησης να λογίζονται ως ημέρες ασφάλισης ασθένειας για 
τη συμπλήρωση των προϋποθέσεων απονομής των παρο¬ 
χών ασθένειας σε είδος. 

6. Στους ασφαλισμένους ιδιοκτήτες, ανταποκριτές ξέ¬ 
νου τύπου και φωτοειδησεογράφους, που αποδεδειγμένα 
απέχουν από την εργασία τους για χρονικό διάστημα μεγα¬ 
λύτερο των 10 ημερών καταβάλλεται από το Ταμείο ημε¬ 
ρήσιο βοήθημα, από την πρώτη ημέρα ασθένειας τους. 

Τα δικαιολογητικά που απαιτούνται για την καταβολή 
του εν λόγω βοηθήματος είναι: 

α) αίτηση του ασφαλισμένου, β) βεβαίωση κρατικού νο¬ 
σοκομείου ή νοσοκομείου ΙΚΑ και γ) σύμφωνη γνώμη του 
αρχιάτρου του Ταμείου, ο οποίος τον παρακολουθεί νοση¬ 
λευόμενο είτε κατ’ οίκον είτε στο νοσοκομείο. 

Το ύψος του ημερήσιου αυτού βοηθήματος ισούται με 
το εκάστοτε ισχύον ημερομίσθιο ανειδίκευτου εργάτη επί 
τον αριθμό των ημερών ασθένειας και μέχρι ένα εξάμηνο 
κατ’ ανώτατο όριο». 

Άρθρο 6 

Το άρθρο 33α του Π. Δ/τος 598/1976 που προστέθηκε 
σ' αυτό με το άρθρο 2 του Π. Δ/τος 14/1979 όπως αντικα- 
ταστάθηκε και ισχύει σήμερα με το άρθρο 6 του Π. Δ/τος 
838/1981 (Α' 214) και το άρθρο μόνο του Π. Δ/τος 388/ 
1993 (Α' 165) αναριθμείται ως άρθρο 34 και αντικαθίστα¬ 
ται ως εξής: 

«Άρθρο 34 
Έξοδα κηδείας 

Σε περίπτωση θανάτου του άμεσα ασφαλισμένου ή συ¬ 
νταξιούχου ή προστατευόμενου μέλους αυτών, καταβάλ¬ 
λεται από το Ταμείο στον επιμεληθέντα της κηδείας, 
ύστερα από την προσκόμιση των απαραίτητων δικαιολο- 
γητικών, εφάπαξ βοήθημα για έξοδα κηδείας, ίσο με το 
δθπλάσιο του εκάστοτε ισχύοντος ημερομίσθιου ανειδί¬ 
κευτου εργάτη». 

Άρθρο 7 

Το άρθρο 33β του Π. Δ/τος 598/1976 που προστέθηκε 
με το Π. Δ/γμα 418/1979 (Α" 124) αναριθμείται ως άρθρο 
35 και στο τέλος αυτού προστίθεται παρ. 5, ως εξής: 

«5. Προκειμένου οι ημέρες επιδότησης λόγω κυοφο- 


ρίας και λοχείας να υπολογίζονται ως ημέρες ασφάλισης 
για τους κλάδους σύνταξης και ασθένειας, παρακρατείται 
από το καταβαλλόμενο επίδομα κυοφορίας - λοχείας για 
μεν τον κλάδο σύνταξης η εισφορά ασφαλισμένου και ερ¬ 
γοδότη, για δε τον κλάδο ασθένειας μόνον η εισφορά του 
ασφαλισμένου». 

Άρθρο 8 

Στο Π.Δ/γμα 598/1976 προστίθεται άρθρο 36 ως εξής: 

Άρθρο 36 

Δαπάνες μετακίνησης 

1. Αν στο τόπο που μένει ο ασθενής δικαιούχος περί¬ 
θαλψης δεν είναι δυνατή η νοσηλεία σε θεραπευτήριο ή η 
παροχή της δέουσας υγειονομικής περίθάλψης που απαι¬ 
τεί η ασθένειά του, το Ταμείο καταβάλλει τις δαπάνες με¬ 
τάβασης, παραμονής και επιστροφής του ασθενή και σε 
περίπτωση ανάγκης και του συνοδού του, από τον τόπο 
της διαμονής στο κοντινότερο κέντρο, όπου είναι δυνατή 
η παροχή της δέουσας για την περίπτωση υγειονομικής 
περίθαλψης. 

Την ανάγκη μετακίνησης του ασθενή και του τυχόν συ¬ 
νοδού του εγκρίνει ο Αρχίατρος του Ταμείου, ύστερα από 
πρόταση του θεράποντος γιατρού και βεβαίωση υπογε¬ 
γραμμένη από τον επιστημονικό και το διοικητικό Διευθυ¬ 
ντή του κρατικού νοσοκομείου του νομού, από την οποία 
θα φαίνεται ότι δεν είναι δυνατή εκεί η διάγνωση ή η θερα¬ 
πεία της πάθησης. 

Τα έξοδα μετάβασης και επιστροφής του ασθενή και 
του συνοδού του από τον τόπο της διαμονής τους στον 
τόπο της περίθαλψης, υπολογίζονται με βάση εισιτήριο Β' 
θέσης τρένου ή πλοίου ή το εισιτήριο για τα άλλα μέσα συ¬ 
γκοινωνίας. 

2. Για να αντιμετωπισθούν ιδιαίτερα εξαιρετικές και κα- 
τεπείγουσες περιπτώσεις, μπορεί να εγκριθεί από τον Αρ¬ 
χίατρο ή τον ελεγκτή γιατρό του Ταμείου ύστερα από γνω¬ 
μάτευση του θεράποντος γιατρού, η μετακίνηση του 
ασθενή ασφαλισμένου και του συνοδού του και με άλλα 
μεταφορικά μέσα, όπως ασθενοφόρο αυτοκίνητο, αερο¬ 
πλάνο ή ελικόπτερο. 

Στις καταπείγουσες περιπτώσεις, η έγκριση του Αρχία¬ 
τρου είναι δυνατό να δίνεται και μετά τη μετακίνηση, πά¬ 
ντα όμως με τις προϋποθέσεις της παρ. 1 του άρθρου αυ¬ 
τού. 

Για δικαιούχο μέχρι 14 ετών, εγκρίνεται η μετακίνησή 
του μετά συνοδού. 

Γ ια την αντιμετώπιση των εξόδων παραμονής του συνο¬ 
δού και του πάσχοντα ασφαλισμένου, εκτός θεραπευτη¬ 
ρίου, το Ταμείο καταβάλλει ημερήσιο ποσό, το οποίο δε 
μπορεί να υπερβαίνει το διπλάσιο του ημερομίσθιου ανει¬ 
δίκευτου εργάτη όπως ισχύει στην αρχή κάθε χρόνου. 

Έξοδα διατροφής δεν καλύπτονται από το Ταμείο σε 
καμμία περίπτωση μετακίνησης στο εσωτερικό. 

Άρθρο 9 

Στο Π.Δ/γμα 598/1976 προστίθεται άρθρο 37 ως εξής: 

Άρθρο 37 

Προθέσεις και θεραπευτικά μέσα 

1. Το Ταμείο χορηγεί στους ασφαλισμένους του, μετά 
από γνωμάτευση συμβεβλημένου με το Ταμείο γιατρού ει¬ 
δικότητας της πάθησης και σχετική έγκριση του Αρχιά- 

τρου του Ταμείου, τα εγκεκριμένου συμβατικά προσθε¬ 
τικά θεραπευτικά μέσα και όργανα, τα οποία, κρίνονται 
αναγκαία για την αποκατάσταση, βελτίωση ή ανακούφιση, 
μετά από βλάβη του σώματος ή της υγείας του ασφαλιμέ- 
νου. 

2. Ειδικότερα για την προμήθεια των αναγκών ορθοπε¬ 
δικών υποδημάτων, βοηθημάτων κηλεπιδέσμων και λοι¬ 
πών εφαρμογών αποδίδεται το ποσό που καθορίζεται 
κάθε φορά από τον πίνακα τιμών και ορθοπεδικών ειδών 
του Ε.Ι.Α.Α. που εγκρίνεται από τον Υπουργό Υγείας και 
Πρόνοιας. 

3. Για όσα από τα παραπάνω είδη φθείρονται, το Ταμείο 
καταβάλλει τη δαπάνη για την αντικατάσταση ή επιδιόρ¬ 
θωσή τους, ύστερα από έγκριση του Αρχιάτου, ο οποίος 
βεβαιώνει ότι η φθορά είναι συνέπεια της χρήσης του εί¬ 
δους. 

Ειδικά τα θεραπευτικά μέσα και όργανα προσωρινής 
χρήσης, εφόσον η δαπάνη τους υπερβαίνει το ποσό των 
δέκα (10) ημερομισθίων ανειδίκευτου εργάτη απαιτείται 
γνωμάτευση της Υγειονομικής Επιτροπής του ΙΚΑ για την 
αναγκαιότητα της αγοράς τους. 

4. Η συμμετοχή των άμεσα και έμμεσα ασφαλισμένων 
στις δαπάνες των πιο πάνω ειδών καθορίζεται σε ποσοστό 
25% επί της αξίας τους. 

5. Στους παραπληγικούς, τετραπληγικούς και νεφροπα¬ 
θείς που υποβάλλονται σε συνεχή θεραπεία αποκατάστα¬ 
σης ή έχουν υποβληθεί σε μεταμόσχευση νεφρών παρέ¬ 
χεται δωρεάν το αναλώσιμο υγειονομικό υλικό. 

Γ υαλιά 

1. Το Ταμείο χορηγεί γυαλιά σε εκείνους που τα έχουν, 
ανάγκη, με συνταγή ειδικού γιατρού (οφθαλμίατρου). 

2. Το Ταμείο καλύπτει δαπάνες για αγορά διορθωτικών 
γυαλιών όρασης ή φακών επαφής που είναι αναγκαίοι για 
την αποκατάσταση της όρασης. 

3. Το ποσό της δαπάνης που καταβάλλει το Ταμείο για 
την προμήθεια γυαλιών, προσδιορίζεται από το Δ.Σ. στην 
αρχή κάθε έτους. 

4. Σκελετοί γυαλιών χορηγούνται κάθε δύο έτη, ενώ φα¬ 
κοί είναι δυνατόν να χορηγούνται και πριν περάσει το έτος, 
αν διαπιστωθεί μεταβολή στην όραση του ασφαλισμέ¬ 
νου. 

5. Ειδικά σε παιδιά ασφαλισμένων και μέχρι να συμπλη¬ 
ρώσουν τα δεκατέσσερα (14) χρόνια τους χορηγούνται 
σκελετοί γυαλιών με φακούς ασφαλείας (άθραυστα). 

6. Στους ασφαλισμένους από ηλικίας 18 χρόνων και 
μετά που έχουν ανάγκη φακών από έξι (6) διοπτρίες (βαθ¬ 
μούς) και πάνω, για την αποκατάσταση της όρασής τους, 
χορηγούνται φακοί επαφής κάθε τρία χρόνια. 

Στις περιπτώσεις ανισομετρωπίας πάνω από τρεις (3) 
διοπτρίες, κερατόκωνου και μετεγχειρητικής αφακίας, 
χορηγούνται φακοί επαφής κάθε δύο (2) χρόνια και ανε¬ 
ξάρτητα από την ηλικία του ασφαλισμένου. 

7. Το Ταμείο δεν καλύπτει τη δαπάνη επισκευής γυα¬ 
λιών. 

8. Οι έμμεσα ασφαλισμένοι δικαιούνται επίσης γυαλιών, 
πλην όμως το διατιθέμενο κατ’ έτος γι’ αυτούς ποσό δεν 
μπορεί να υπερβαίνει το μισό του ποσού που το Δ.Σ. εγκρί¬ 
νει για τους άμεσα ασφαλισμένους. 

2. Οι παρ. 4, 5 και 6 του άρθρου 29 του Π.Δ/τος 598/ 
1976 και του άρθρου 2 του Π.Δ/τος 248/1986 (Α' 118) 
καταργούνται. 


Άρθρο 10 

Στο Π.Δ/γμα 598/1976 προστίθεται άρθρο 38 ως εξής: 

Άρθρο 38 
Προληπτική Ιατρική 

Στην ιατρική περίθαλψη που παρέχει το Ταμείο στους 
ασφαλισμένους του περιλαμβάνεται και η διενέργεια εμ¬ 
βολιασμών και λοιπών παρακλινικών και εργαστηριακών 
εξετάσεων που συντελούν στην πρόληψη ασθενειών, στα 
πλαίσια της πολιτικής που καθορίζει το Υπουργείο Υγείας 
και Πρόνοιας στα θέματα αυτά. 

Η διαδικασία και οι όροι εφαρμογής καθώς και η περιο¬ 
δικότητα παροχής της προληπτικής ιατρικής ορίζονται με 
απόφαση του Υπουργού Εργασίας και Κοινωνικών Ασφα¬ 
λίσεων μετά από πρόταση του Διοικητικού Συμβουλίου του 
Ταμείου και γνώμη του Αρχιάτρου, η δε απόδοση των δα¬ 
πανών θα γίνεται σύμφωνα με το κρατικό τιμολόγιο. 

Άρθρο 11 

Στο Π.Δ/γμα 598/1976 προστίθεται άρθρο 39 που έχει 
ως εξής: 

Άρθρο 39 
Λουτροθεραπεία 

1. Η λουτροθεραπεία που χορηγεί το Ταμείο, περιλαμ¬ 
βάνει ιαματικά λουτρά, σε αναγνωρισμένες λουτροπηγές 
κάθε φύσης, μετά από γνωμάτευση της Υγειονομικής Επι¬ 
τροπής του ΙΚΑ, η οποία είναι αρμόδια να αποφαίνεται για 
την αναγκαιότητα παροχής της λουτροθεραπείας. 

2. Λουτροθεραπεία παρέχεται εφόσον ο ασφαλισμένος 
πάσχει από κάποια από τις παρακάτω αναφερόμενες πα¬ 
θήσεις, με την προϋπόθεση ότι δεν υπάρχουν ιατρικές 
αντενδείξεις για την υποβολή του σε λουτροθεραπεία: 

α) Σε καταστάσεως στο στάδιο θεραπείας έπειτα από 
πρόσφατα κατάγματα μεγάλων ή μικρών οστών, εφόσον 
από την βλάβη των τελευταίων δυσκολεύεται η άσκηση 
της βιοποριστικής απασχόλησης του παθόντα και σε κάθε 
περίπτωση όχι πέρα της διετίας από την ημερομηνία του 
κατάγματος. 

β) Σε μετατραυματικές πρόσφατες αγκυλώσεις μεγά¬ 
λων ή μικρών αρθρώσεων που δυσκολεύουν τη συνέχιση 
της επαγγελματικής απασχόλησης του παθόντα. 

γ) Σε μετατραυματικές έντονες νευραλγίες και νευρίτι¬ 
δες μεγάλων στελεχών. 

δ) Σε μετατραυματικές έντονες μυϊκές ατροφίες. 

ε) Σε πρόσφατους οξείς ρευματισμούς στο στάδιο της 
υποχώρησης που βεβαιώθηκαν ή σε νοσοκομείο ή στο 
σπίτι από ιατρικό συμβούλιο με συμμετοχή του ελεγκτή 
γιατρού. 

στ) Σε χρόνιους ρευματισμούς σε παροξυσμό και εφό¬ 
σον υποβάλλονται σε ιατρική θεραπεία η οποία προκύπτει 
από το βιβλιάριο ασθένειας και βεβαιώνεται από τον ελε¬ 
γκτή γιατρό. 

ζ) Σε σπονδυλοαρθρίτιδες αγκυλωτικές και παραμορ¬ 
φωτικές αρθρίτιδες που είναι εξακριβωμένες κλινικά και 
εργαστηριακά. 

η) Σε δερματικά νοσήματα (εκζέματα κλπ). 

θ. Σε άλλες σοβαρές ειδικές περιπτώσεις που η Υγειο¬ 
νομική Επιτροπή του ΙΚΑ κρίνει ότι έχουν απόλυτη ανάγκη 
λουτροθεραπείας. 

3. Ο αριθμός των ιαματικών λουτρών που εγκρίνονται 

κάθε χρόνο και για την ίδια νοσηλευτική περίπτωση δε 
μπορεί να είναι μεγαλύτερος από δέκα πέντε (15) λού¬ 
σεις. 

Οι αιτήσεις υποβάλλονται στο Ταμείο από την 1 η Απρι¬ 
λίου έως την 31 η Ιουλίου κάθε έτους. 

4. Για τη λουτροθεραπεία χορηγείται ειδικό ημερήσιο 
επίδομα το οποίο για μεν τους ασφαλισμένους ισούται με 
το επίδομα ασθένειας, για δε τους συνταξιούχους ισούται 
με ένα ημερομίσθιο ανειδίκευτου εργάτη. 

Αρθρο 12 

Τα υφιστάμενα άρθρα 34,35,36, 37 και 38 του Π.Δ/τος 
598/1976 αναριθμούνται ως άρθρα 40, 41,42, 43 και 44 
του ίδιου Π.Δ/τος. 

Άρθρο 13 

Η ισχύς του παρόντος διατάγματος αρχίζει από την 


πρώτη του επόμενου της δημοσίευσης μήνα στην Εφημε¬ 
ρίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π,Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 >· 

30.000 » 

15.000 »> 

5.000 » 

10.000 » 

3.000 >» 

10.000 » 

250.000 » 

3.000 δρχ. 

3.500 ·> 

750 >. 

3.500 ». 

1.500 .. 

750 

250 » 

500 » 

150 »> 

500 .. 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >■ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























